**Bershawn Jackson** (s. 8. toukokuuta 1983 Dade County, Florida) on yhdysvaltalainen 400 metrin aitajuoksija.

Jackson voitti 2002 yleisurheilun nuorten MM-kisoissa pronssia 400 metrin aidoista ja oli voittamassa kultaa 4 × 400 metrin viestijuoksussa. Vuonna 2003 hän sai hopeaa Yhdysvaltojen mestaruuskilpailuissa, mutta hänet hylättiin Pariisin MM-kisojen alkueräjuoksussa. 2004 hän karsiutui Ateenan olympialaisista, mutta voitti samana vuonna IAAF:n yleisurheilufinaalin. 2005 hän voitti maansa hallimestaruuden ja ulkoradoilla maansa mestaruuskilpailuissa hopeaa ja kruunasi kautensa voittamalla Helsingin MM-kisoissa maailmanmestaruuden ajalla 47,30. Loppukaudesta hän voitti myös IAAF:n yleisurheilufinaalin. Seuraavana vuonna hän oli kotimaansa mestaruuskilpailuissa toinen ja IAAF:n yleisurheilufinaalissa kolmas.

Osakan MM-kilpailuissa puolustava maailmanmestari Jackson putosi 400 metrin aitajuoksun välierissä. 4 × 400 metrin viestissä hän juoksi alkuerissä Yhdysvaltain joukkueessa ja sai kultamitalin kun toisella kokoonpanolla loppukilpailussa juossut joukkue voitti kultaa. Hän voitti 400 metrin aitajuoksun Yhdysvaltojen-mestaruuden 2008. Pekingissä 2008 hän nousi jälleen palkintokorokkeelle, kun hän sijoittui olympiapronssille varmistaen Yhdysvaltain kolmoisvoiton. Maanmiehensä Angelo Taylor voitti kultaa ja Kerron Clement tuli hopealle.

Berliinin MM-kilpailuissa 2009 hän sijoittui kolmanneksi ajalla 48,23 s. Hän voitti neljänneksi sijoittuneen 17-vuotiaan Jehue Gordonin kolmella sadasosalla. 4 × 400 metrin viestissä hän juoksi jälleen alkuerissä ja sai kultamitalin kun toisella kokoonpanolla loppukilpailussa juossut Yhdysvaltain joukkue voitti kultaa. Hän voitti samana vuonna myös Yhdysvaltojen pitkien aitojen mestaruuden. 

Dohan sisäratojen MM-kilpailuissa 2010 hän voitti jälleen kultaa 4 × 400 metrin viestissä. Hän oli samojen kisojen 400 metrillä viides. Hän voitti 2010 jälleen kotimaansa mestaruuden 400 metrin aitajuoksussa. Maanosien cupissa hän juoksi kolmanneksi. Vuonna 2011 hän oli Yhdysvaltojen mestaruuskilpailuissa toinen. Daegun MM-kilpailuissa hän oli 400 metrin aitajuoksussa kuudes ja juoksi toisen osuuden Yhdysvaltain kultajoukkueessa 4 × 400 metrin viestissä.

Henkilökohtaiset ennätykset
---------------------------

* 400 metrin juoksu: 45,06 (2007)
* 400 metrin aitajuoksu: 47,30 (2005)

Lähteet
-------

1. 1 2 3 4 5  Bershawn Jackson Kansainvälinen yleisurheiluliitto.  (englanniksi)
2. 1 2 3
3. 1 2 3 4  Bershawn Jackson Tilastopaja (vaatii kirjautumisen, maksullinen palvelu).  (englanniksi)
4. ↑  Butler, Mark (toim.): *IAAF Statistics Handbook: Berlin 2009*, s. 661. IAAF, 2009. Teoksen verkkoversio (PDF) (viitattu 28.8.2009). (englanniksi)
5. ↑  Taylor regains 400m hurdles title *bbc.com*.  18.8.2008. BBC. Viitattu 19.8.2008. (englanniksi)
6. ↑  Mulkeen, Jon: Event Report - Men's 400m Hurdles - Final *berlin.iaaf.org*.  18.8.2009. IAAF.  Arkistoitu 1.3.2014. Viitattu 18.8.2009. (englanniksi)
7. ↑  Doha 2010 – Miesten 4×400 metrin viestin tulokset, IAAF (englanniksi)

  

Miesten 400 metrin aitajuoksun maailmanmestarit

|  |
| --- |
| 1983: Edwin Moses |
1987: Edwin Moses |
1991: Samuel Matete |
1993: Kevin Young |
1995: Derrick Adkins |
1997: Stéphane Diagana |
1999: Fabrizio Mori |
2001: Félix Sánchez |
2003: Félix Sánchez |
2005: Bershawn Jackson |
2007: Kerron Clement |
2009: Kerron Clement |
2011: David Greene |
2013: Jehue Gordon |
2015: Nicholas Bett |
2017: Karsten Warholm |
2019: Karsten Warholm |
2022: Alison dos Santos |
2023: Karsten Warholm | |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |